**Učenke in učenci, lep pozdrav!**

Kmalu bomo temu zmedenemu letu pomahali v slovo. Kdo bi si pred enim letom mislil, da bomo večino športa opravili z dopisovanjem preko računalnikov in ogledovanjem raznih posnetkov, slik in podobnega? Jaz si nisem.

Učitelji športa na naši šoli smo se po najboljših močeh trudili, da bi vam s posnetki in opisi omogočili čim bolj zanimivo in pestro vadbo tudi na daljavo. Ker se ob koncih leta velikokrat še zadnjič ozremo nazaj, bomo tako storili tudi tokrat. Ponudili vam bomo tri različne posnetke in vadbe, ki so v preteklem letu imele največ ogledov na Arnesovem video poratlu:

1. [TEDENSKI IZZIV 2](https://video.arnes.si/portal/asset.zul?id=I1XEVPhPIt9TaqY4ZOBWfw3Q)
2. [VADIMO DOMA - 1. sklop vaj](https://video.arnes.si/portal/asset.zul?id=r1fJEPNYXWXRooXgQVeXiP5Y)
3. [TEDENSKI IZZIV 1](https://video.arnes.si/portal/asset.zul?id=n1RIQ92eEahVTRNbpSI5dtdU)

Oba tedenska izziva in tabata seveda veljata tudi kot aktivnost v naši akciji ŠPORTNI JUNAK. Tabata je vredna 7 točk, medtem, ko je opravljeni izziv vreden 6 točk. Ob tem lahko opravljate tudi vse ostale aktivnosti, ki ste jih do sedaj. Ne pozabite, akcija ŠPORTNI JUNAK bo trajala samo do božičnih praznikov, a nikoli ni prepozno da se prijaviš. → [PRIJAVA](https://docs.google.com/forms/d/1WA2qgoMc10f6ptdwJYsd8p_jlw63uALame1Uo6HMkJE/edit)

Obenem pa v tem tednu lahko poiščete tudi BOŽIČNO JELKO, ki vas čaka nekje na Šišenskem hribu in se že šibi pod okraski tistih, ki so jo že poiskali. Več o jelki zveste spodaj na povezavi.

[BOŽIČNA JELKA](http://www.osrj.si/bozicna-jelka/)

Vidimo se še v sredo oziroma četrtek na skupnem spletnem druženju, kjer si bomo voščili dobre želje in tako napovedali leto, v katerem se bomo lahko več in bolj brezskrbno družili in bili aktivni - tudi v novi telovadnici, ki skupaj s prizidkom raste ob naši šoli.

Učitelji športa vam želimo uspešen in aktiven zadnji šolski teden v letu.